Diari Oficial de la Generalitat Valenciana


Sumari del DOGV 7028, del 21-05-2013 (2013/4924)

RESOLUCIÓ de 19 d'abril de 2013, de la Direcció General de Transports i Logística, per la qual s'amplia la pròrroga de la validesa de les autoritzacions de taxi domiciliades en la Comunitat Valenciana i s'establixen regles per a la seua gestió ordinària.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7028

Data del DOGV
:   21-05-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/4924


Data del document
:   19-04-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * taxi

RESOLUCIÓ de 19 d'abril de 2013, de la Direcció General de Transports i Logística, per la qual s'amplia la pròrroga de la validesa de les autoritzacions de taxi domiciliades en la Comunitat Valenciana i s'establixen regles per a la seua gestió ordinària. [2013/4924]  
L'article 53 de la Llei 6/2011, de la Generalitat, de Mobilitat de la Comunitat Valenciana, regula el visat com el procediment per mitjà del qual l'administració constata, de forma periòdica, el manteniment de les condicions que originàriament van justificar l'atorgament de les autoritzacions de taxi domiciliades en la Comunitat Valenciana.  
Este procés de visat o constatació periòdica per l'administració del manteniment de les condicions que originàriament van justificar l'atorgament de l'autorització, es trobava regulat en l'àmbit de la Comunitat Valenciana en l'Orde de 4 de febrer de 1993, del Ministeri d'Obres Públiques, Urbanisme i Transports. Esta orde desplega el Reglament de la Llei d'Ordenació dels Transports Terrestres en matèria d'autoritzacions de transport discrecional de viatgers per carretera.  
  
La Resolució de 9 de febrer de 1996, de la Direcció General de Transport Terrestre, establix regles de coordinació, en matèria de tramitació d'autoritzacions de transport per carretera i d'activitats auxiliars i complementàries del transport, així com, si és el cas, la normativa autonòmica d'aplicació en cada àmbit funcional.   
Així mateix, les característiques dels vehicles adscrits a este servici es regixen per la normativa estatal en la matèria, fonamentalment el Reial Decret 763/1979, de 16 de març, pel qual s'aprova el Reglament nacional dels servicis urbans i interurbans de transports en automòbils lleugers.  
Atés que no s'ha desenrotllat reglamentàriament el dit procediment, raons d'oportunitat i eficiència van aconsellar prorrogar el règim vigent en el moment de l'entrada en vigor de la Llei 6/2011, d'1 d'abril, de Mobilitat de la Comunitat Valenciana; estes pròrrogues es van materialitzar mitjançant la Resolució de 16 de novembre de 2011 (DOCV 28.11.2011) de la directora de l'Agència Valenciana de Mobilitat i posteriorment mitjançant la Resolució d'11 de juny de 2012 (DOCV 11.06.2012) de la directora de l'Agència Valenciana de Mobilitat, i s'evitaven així possibles situacions d'indefinició en la tramitació dels expedients relatius a este servici.  
Per Resolució de 16 de gener de 2013, de la Direcció General de Transports i Logística, es regula la realització del visat de les autoritzacions de transport públic interurbà en automòbils de turisme, VT (taxi) domiciliades en les àrees de prestació conjunta de València, Alacant, Castelló, la Marina Baixa, el Camp de Morvedre, Requena/Utiel - la Vall de Cofrents/Aiora i la Safor.  
Actualment, es mantenen els efectes derivats de les dites resolucions i en interés de previndre la caducitat de les autoritzacions en els termes que disposa l'Orde de 4 de febrer de 1993, per la qual es desenrotlla el Reglament de la Llei d'Ordenació dels Transports Terrestres en matèria d'autoritzacions de transport discrecional de viatgers per carretera.  
  
El Reial Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, en l'article 16 va suprimir l'Agència Valenciana de Mobilitat, i va assumir les funcions administratives de l'esmentada entitat la Conselleria d'Infraestructures, Territori i Medi Ambient.  
Per tot l'anterior, i fent ús de les facultats atribuïdes en l'article 11 del Decret 192/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Primer. Pròrroga de la validesa de les autoritzacions de taxi  
Les autoritzacions de taxi existents en el moment d'entrada en vigor de la Llei 6/2011, d'1 d'abril, de Mobilitat de la Comunitat Valenciana, domiciliades en qualsevol de les àrees funcionals de la Comunitat Valenciana, tindran validesa fins que arribe el moment en què per aplicació de la normativa reguladora del visat, este s'efectue.  
  
València, 19 d'abril de 2013.- El director general de Transports i Logística: Carlos J. Eleno Carretero.